Analize și opinii 


Vlad Stoicescu: “Serviciile secrete. Ele 
domnesc suveran peste ţară.” 


O Acum 2 ore 144 Vizualizari &) 5 Timp de citire 


Pe 27 noiembrie, cu o zi înainte de ședința CSAT în care vor fi prezentate rapoartele serviciilor secrete 
referitoare la campania lui Călin Georgescu, mai multe redacţii naţionale primesc un email trimis de pe o 
adresă anonimă. 

În cuprinsul misivei electronice se găsesc mai multe fotografii care îl arată pe Georgescu în diferite împrejurări 
nedatate — alături de omul de afaceri Adrian Thiess, de generalul Silviu Predoiu (fost șef SIE) sau de Bogdan 
Vacustă, ex-ofițer DGIA (serviciul secret al Armatei). 

Fotografiile sunt însoţite de scurte descrieri biografice ale personajelor. Multe din redacţiile care primesc 
informaţiile nici nu se mai sinchisesc să parafrazeze pasajele descriptive, publicându-le exact în forma primită. 
Însă un jurnalist de la Digi24, Matt Garvey, se apucă să verifice datele, contactându-i inclusiv pe cei fotografiaţi 
alături de Georgescu spre a le cere explicaţii. Astfel aflăm că măcar o parte din imaginile puse la dispoziție de 
sursa anonimă datează din 2022. 

Pe 9 decembrie, la Antena 3 sunt difuzate fotografii în care Călin Georgescu apare alături de liderul unei 
grupări de mercenari, Horaţiu Potra, și de neolegionarul Eugen Sechila. Georgescu susținuse zile la rând că 
nu-l cunoaște pe Potra. 

E neclar momentul realizării imaginilor prezentate de A3, dar după toate datele ar fi vorba de un moment 


ulterior anului 2022. 
În orice caz, este de reţinut aspectul temporal. Toate fotografiile cu Călin Georgescu alături de diferiţi inși sunt 


supoziţie pare rezonabilă: chiar prezidenţiabilul de astăzi a fost ținta filajului. 

De ce ar fi fost, însă, perifericul Călin Georgescu o astfel de ţintă pentru oricare dintre agenţiile de informații & 
contrainformaţii ale statului? 

Și cum poate un om vizat de un asemenea filaj (practic, Georgescu apare fotografiat peste tot: la masă, pe 


stradă, la spălătoria auto sau la hotel) să “zboare sub radar” în campania prezidenţială din 2024, desfășurând 
ilegal o campanie-mamut pe TikTok sub privirile nepăsătoare ale acelorași servicii românești care până de 
curând par să fi stat zi şi noapte cu obiectivele foto îndreptate spre el? 

Încă din februarie 2022, am dezvăluit la Judecata de Acum, împreună cu Ovidiu , că Georgescu (care era la 
vremea respectivă propunerea de premier a celor de la AUR) înființase ONG-ul Pământul Strămoșesc (primul 
vehicul formal prin care a promovat programul Hrană, Apă, Energie) împreună cu un fost operativ DGIA. 

E vorba de mai sus-mențţionatul Bogdan Vacustă. Informaţia a fost reconfirmată zilele trecute de jurnalistul 
Matt Garvey de la Digi24 — care citează inclusiv un extras din Registrul naţional ONG în care Vacustă apare și 
astăzi în conducerea asociaţiei, ca director de dezvoltare. 

Să recapitulăm: 

— Călin Georgescu e filat ani la rând, din raţiuni pe care nu le cunoaștem. 

— Deși filat, Georgescu își consolidează nestingherit planul de taină al candidaturii prezidenţiale, asamblând 
un mecanism sofisticat de campanie online, capabil să eludeze legislaţia electorală. 

— În prag de alegeri, aceleaşi servicii care par să-l fi avut în vizor pe Georgescu uită complet de clientul lor, nu 
mai văd nimic, nu mai aud nimic, ba chiar îl mint și pe președintele ţării. 

Preşedintele României nu a primit informări cu privire la existența unor riscuri de influențare a alegerilor 
prezidenţiale şi nici referitor la un mod de promovare electorală care să ridice suspiciuni — a transmis Palatul 
Cotroceni pe 25 noiembrie, chiar după desfășurarea turului |. 

Trei zile mai târziu, serviciile îl redescopereau prin dosare și arhive pe Călin Georgescu. În ședința CSAT de 
pe 28 noiembrie înaintau rapoarte din care reieșea clar faptul că măcar o parte din rețeaua Georgescu era 
supravegheată de mai mult timp. 

Aș putea specula cu privire la semnificaţiile acestei înlănţuiri de fapte. Un scenariu ar putea fi chiar o bătălie 
intestină a serviciilor secrete, ipoteză deloc neglijabilă având în vedere contextul. Toate transferurile de putere 
prezidenţială din ultimii 35 de ani au fost însoțite de poziționări și replieri strategice ale structurilor informative, 
ieşite din cazărmi spre a “juca” electoral. 

Dincolo de speculaţii însă, exact aceste fapte înlănţuite (și cred că vedem doar un vârf de aisberg zilele 
acestea) ar fi de competenţa controlului parlamentar asupra serviciilor secrete. Dacă acest control ar exista 
efectiv. 

Doar că el nu există. Și asta ar fi trebuit să fie una dintre marile teme ale anului electoral 2024. Dar nu a fost. 
Între multele slăbiciuni ale statului român care l-au făcut posibil pe suveranistul neolegionar Călin Georgescu, 
aceasta se poate înscrie la loc de frunte: pentru serviciile secrete, enigmaticul candidat nu a fost deloc 
necunoscut, iar rețeaua sa a fost lăsată să-și desfășoare arsenalul până când operaţiunea a scăpat de sub 
control. 

În nici două săptămâni vom avea un nou parlament, dar nu veţi vedea nici partidele suveraniste, nici 


formațiunile pro-europene chemând la ordine serviciile secrete. 
Ele domnesc suveran peste ţară. 

„„„aberezi fara gratie... ai impresia ca ”"stampilele” puse de tine au valoare? auzi! "suveranistul 
neolegionar”... ca si tine, publicistul neococalar... 


